Frederikshavnske Helle Thomsen, der er kåret som Europas bedste håndboldtræner, tilbød i dag håndboldtræning for unge på Nordjyllands Idrætsefterskole i Stidsholt ved Sæby. Et tilbud, der hurtigt kunne få Nikolai Nielsen og Kevin Jørgensen til at pakke tasken og komme afsted. - Det er da en kæmpe mulighed at komme i dag,  Helle Thomsen kommer ikke forbi hver dag, siger Nikolai Nielsen fra Langholt. -Hun er nok den bedste kvindelige træner, der er, supplerer Kevin Jørgensen. Hårdere end forventet Når  Helle Thomsen træner de unge spillere, der er mellem 15 og 17 år er der fart over feltet. Der har også været fart på i Helle Thomsen håndboldkarriere - først  som spiller og senere som landstræner i flere europæiske lande  - senest som cheftræner i den norske klub Molde HK. - Det er hårdere, end jeg regnede med, siger Kevin Jørgensen. Ifølge  Helle Thomsen skal det være hårdt, hvis man vil nå langt. - Talent, vilje og figth talent hænger sammen, siger hun. Og så skal I huske at drømme højt, siger hun, da hun slutter træningen. Træningen var en succes. I hvert fald for Nikolai Nielsen, der er blevet en oplevelse rigere. -  Og jeg har fået en spilleteknik, og det kan jeg bruge til noget, siger Nikolai Nielsen.
Det viste sig at være en håndboldtræning, som var hårdere end forventet, men de nordjyske unge kunne tage vigtig læring med sig hjem.